ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 338/24.10.2024**

**privind** **aprobarea vânzării unui imobil - teren situat în Municipiul Satu Mare,** **str. Tudor Vladimirescu nr. 26**

Consiliul Local al Municipiului Satu Mare,

Urmare a solicitării numiților Mureșan Barbu – Liviu și Vâtcă Marianna – Marcella, înregistrată la Primăria Municipiului Satu Mare sub nr. 50392/02.09.2024 și a documentației cadastrale anexate acesteia,

Analizând proiectul de hotărâre înregistrat sub nr. 59045/15.10.2024, referatul de aprobare al Viceprimarului Municipiului Satu Mare, înregistrat sub nr. 59047/15.10.2024, în calitate de inițiator, raportul de specialitate comun al Serviciului Patrimoniu Concesionări Închirieri și al Directorului executiv al Direcției economice, înregistrat sub nr. 59049/15.10.2024, raportul de specialitate al Serviciului Juridic înregistrat sub nr. 59758/17.10.2024 și avizele comisiilor de specialitate ale Consiliului Local Satu Mare,

Având în vedere prevederile art. 1, Anexa 1 din Hotărârea Consiliului Local Satu Mare nr. 155/28.04.2022,

Ținând seama de prevederile art. 10 alin. (2) și art. 24 din Legea cadastrului și a publicității imobiliare nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil,

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În temeiul prevederilor art. 354, art. 355 și ale art. 364 alin. (1) din O.U.G. nr. 57/2019 privind Codul administrativ, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 87 alin. (5), art. 108 lit. e), art. 129 alin. (2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta:

**H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 74 mp, respectiv cota de 74/396 părți teren cu categoria de folosință „curți construcții”, înscris în CF nr. 174235 Satu Mare (nr. CF vechi 564 Satu Mare) sub nr. top 229, aferent casei situată în Satu Mare, str. Tudor Vladimirescu nr. 26, jud. Satu Mare și identificat în lucrarea de specialitate denumită ”Plan de situație”, vizată de O.C.P.I. Satu Mare sub nr. 60967/06.08.2024, executată de persoană fizică autorizată A.N.C.P.I. – ing. Țimonea Ioan, care constituie anexă la prezenta hotărâre.

**Art. 2.** (1) Se aprobă vânzarea în cote părți egale în favoarea numiților Mureșan Barbu - Liviu și Vâtcă Marianna - Marcella, a imobilului - teren în suprafață de 74 mp, identificat la articolul precedent.

(2) Toate cheltuielile cu vânzarea terenului vor fi suportate de cumpărători.

**Art. 3.** Se aprobă prețul de 7.474 lei pentru terenul propus spre vânzare în suprafață de 74 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate pe strada Tudor Vladimirescu, care constituite Anexa 1 la Hotărârea Consiliului Local Satu Mare nr.155/28.04.2022,

**Art. 4.** Cu ducerea la îndeplinire a prezentei hotărâri se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, doamnei Tămășan Ilieș Cristina, Viceprimar al Municipiului Satu Mare, Serviciului Patrimoniu Concesionări Închirieri și petenților.

**Președinte de ședință, Contrasemnează**

**Kiss Iosif  Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale